

**Ресей Федерациясынан электр энергиясын алғаны үшiн берешектi өтеу туралы**

Қазақстан Республикасы Үкiметiнiң қаулысы 1997 жыл 3 наурыздағы N 291

      1994-1996 жылдары Ресей Федерациясынан электр энергиясын алғаны
үшiн берешектi өтеу мақсатында Қазақстан Республикасының Үкiметi
қаулы етедi:
  
      1. Қазақстан Республикасының Энергетика және көмiр өнеркәсiбi
министрлiгi ресейдiң "ЕЭС Россия" энергетика және электрификация
акционерлiк қоғамымен 1994-1996 жылдарда электр энергиясын алғаны
үшiн берешек көлемiн, ресейдiң "ЕЭС Россия" энергетика және
электрификация акционерлiк қоғамына берiлген "Дальние электропередачи"
және "Екiбастұз ГРЕС-2" акционерлiк қоғамдарының акциялары
мемлекеттiк пакеттерiнiң құнын келiссiн және бекiтсiн.
  
      2. Қазақстан Республикасының Мемлекеттiк мүлiктi басқару
жөнiндегi мемлекеттiк комитетi Қазақстан Республикасының Энергетика
және көмiр өнеркәсiбi министрлiгiмен бiрлесiп, "Екiбастұз ГРЕС-2"
акционерлiк қоғамының акциялары мемлекеттiк пакетiнiң 33 процентiне
дейiн, сондай-ақ Екiбастұз кен орны "Богатырь" N 9 разрезiнiң
алабымен "Северный" көмiр разрезiнiң мүлкi үшiн енгiзiлген бонусты
беру жолымен алған электр энергиясы үшiн "ЕЭС Россия" энергетика
және электрификация акционерлiк қоғамымен есеп айырысу
жүргiзсiн.
<\*>
  
      ЕСКЕРТУ. 2-тармақтан сөздер алынып тасталды - ҚРҮ-нiң
  
               1997.08.04. N 1210 қаулысымен.
P971210\_
  
      3. Қазақстан Республикасының Энергетика және көмiр өнеркәсiбi
министрлiгi "КЕGОК" акционерлiк қоғамымен /"Қазақстанэнерго" ұлттық
энергетика жүйесi/ бiрлесiп:
  
      "ЕЭС Россия" энергетика және электрификация акционерлiк
қоғамымен өзара есеп айырысу жүргiзсiн және 1994-1996 жылдарға
электр энергиясын алғаны үшiн берешектi өтеудi құжатты түрде
ресiмдесiн;
  
      "КЕGОК" акционерлiк қоғамының /"Қазақстанэнерго" ұлттық
энергетика жүйесi/ дебиторлық және кредиторлық берешектерiн қайта
құрылымдауды жүзеге асырсын және республикалық iшкi өзара есеп
айырысулар жөнiнде ұсыныстар енгiзсiн.
  
      4. Осы қаулының орындалуына бақылау жасау Қазақстан Республикасы
Премьер-Министрiнiң орынбасары Д.Т.Дүйсеновке жүктелсiн.

Қазақстан Республикасының
Премьер-Министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК